Κίνημα Δημοκρατών Σοσιαλιστών

Το Κίνημα Δημοκρατών Σοσιαλιστών (ΚΙ.ΔΗ.ΣΟ.) είναι ελληνικό πολιτικό κόμμα στον χώρο της κεντροαριστεράς και του δημοκρατικού σοσιαλισμού,Ξεκίνημα με το «Κίνημα», Από ποιόν θα όψει τους περισσότερους, Πρώτο Θέμα, 4/1/2015, σελ. 18 «το νέο κόμμα τοποθετείται στο χώρο του δημοκρατικού σοσιαλισμού και την Κεντροαριστερά» το οποίο ιδρύθηκε στις 3 Ιανουαρίου 2015. Ιδρυτής και πρόεδρος του κόμματος είναι ο πρώην πρωθυπουργός της Ελλάδας, Γιώργος Α. Παπανδρέου. Από το 2018 αποτελεί συνιστώσα του ΠΑ.ΣΟ.Κ. – Κινήματος Αλλαγής.

Το κόμμα εκπροσωπείται στη Βουλή των Ελλήνων από έναν βουλευτή, τον πρόεδρό του, μέσω του ΠΑ.ΣΟ.Κ. – Κινήματος Αλλαγής.

 Ιστορικό 
Η ίδρυση του Κινήματος Δημοκρατών Σοσιαλιστών ανακοινώθηκε στις 3 Ιανουαρίου 2015, από τον Γιώργο Παπανδρέου, πρώην πρόεδρο του ΠΑ.ΣΟ.Κ. και πρώην πρωθυπουργό. Στο κόμμα προσχώρησαν πέντε μέλη της Κοινοβουλευτικής Ομάδας του ΠΑ.ΣΟ.Κ. (Κεδίκογλου, Μωραΐτης, Σαχινίδης, Σηφουνάκης, Τριαντάφυλλος) κι ένας ανεξάρτητος (Αηδόνης), οι πρώην υπουργοί Δημήτρης Ρέππας, Φίλιππος Πετσάλνικος και Μιχάλης Καρχιμάκης, ενώ ακολούθησε και ένας σημαντικός αριθμός κομματικών μελών του ΠΑ.ΣΟ.Κ.. Εκπρόσωπος Τύπου του κόμματος ανέλαβε o Γιώργος Πεταλωτής.

Η ίδρυση του ΚΙ.ΔΗ.ΣΟ. ήταν αποτέλεσμα έντονων διαφωνιών στο εσωτερικό του ΠΑ.ΣΟ.Κ. μεταξύ του προέδρου του κόμματος Ευάγγελου Βενιζέλου και του Γιώργου ΠαπανδρέουΒενιζέλος κατά Γιώργου: «Εμένα κανείς δεν με είχε πει Τούρκογλου»Τα σχέδια Παπανδρέου και η κόντρα με Βενιζέλο Στελέχη του ΠΑ.ΣΟ.Κ. χαρακτήρισαν την πράξη αυτή «ανήθικη» και «προσωπική φιλοδοξία», ενώ ο Γιώργος Παπανδρέου μίλησε για «λύτρωση» και όχι για «διάσπαση».

Το Κίνημα Δημοκρατών Σοσιαλιστών συμμετείχε στις βουλευτικές εκλογές του ίδιου μήνα. Ο Γιώργος Παπανδρέου έβαλε υποψηφιότητα  στις εκλογικές περιφέρειες Αχαΐας και Β΄ Αθηνών, ενώ ως επικεφαλής του ψηφοδελτίου Επικρατείας τοποθετήθηκε ο Ηλίας Κικίλιας, πρώην διοικητής του Ο.Α.Ε.Δ..Ο Ηλίας Κικίλιας επικεφαλής στο ψηφοδέλτιο Επικρατείας του ΚΙΔΗΣΟ Ωστόσο, αν και σε ορισμένες εκλογικές περιφέρειες τα ποσοστά του κόμματος ήταν αρκετά υψηλά, ξεπερνώντας και αυτά του ΠΑ.ΣΟ.Κ., δεν κατάφερε να συγκεντρώσει το απαραίτητο 3% προκειμένου να έχει κοινοβουλευτική εκπροσώπηση.Υπουργείο Εσωτερικών: Αποτελέσματα εθνικών εκλογών Ιανουαρίου 2015

Ενόψει των πρόωρων εκλογών του Σεπτεμβρίου του 2015 το Κίνημα Δημοκρατών Σοσιαλιστών συμμετείχε σε συνομιλίες με το ΠΑ.ΣΟ.Κ. και τη Δημοκρατική Αριστερά για κοινή κάθοδο στις εκλογές,Ζυμώσεις για συμπόρευση ΠΑΣΟΚ-ΔΗΜΑΡ-ΚΙΔΗΣΟΔύσκολη η σύμπραξη ΠΑΣΟΚ-ΚΙΔΗΣΟ οι οποίες δεν τελεσφόρησαν.ΠΑΣΟΚ: Οριστικό “διαζύγιο” με ΚΙΔΗΣΟ, “κλείδωσε” η συνεργασία με ΔΗΜΑΡ Παράλληλα, διεξήχθη η 2η Πανελλαδική Συνδιάσκεψη του κόμματος για τη στρατηγική που θα ακολουθηθεί ενόψει των εκλογών.Το Σάββατο η 2η Πανελλαδική Συνδιάσκεψη του ΚΙΔΗΣΟ Εκεί, αποφασίστηκε τελικά να μη συμμετάσχει στις εκλογές λόγω έλλειψης οικονομικών πόρων.Δεν «κατεβαίνει» το ΚΙΔΗΣΟ στις εκλογέςΓ. Παπανδρέου: Δεν κατεβαίνει στις εκλογές το ΚΙΔΗΣΟΕκλογές 2015: ΚΙΔΗΣΟ είμαστε η συνέχεια του ΠΑΣΟΚ του Ανδρέα Παπανδρέου

Μετά τις εκλογές το κόμμα συμμετείχε στις διεργασίες για την ενότητα του κεντροαριστερού χώρου στην Ελλάδα.Γ. Παπανδρέου: Να υπάρξει συμφωνία 10 σημείων μεταξύ των δυνάμεων της κεντροαριστεράςΣυνάντηση Γ. Παπανδρέου - Θ. Θεοχαρόπουλου την Τετάρτη Αποτέλεσμα των διεργασιών αυτών, ήταν η ένταξη του ΚΙ.ΔΗ.ΣΟ. στο σχηματισμό της Δημοκρατικής Συμπαράταξης, διατηρώντας την οργανωτική του αυτοτέλεια,Και ο Γιώργος Παπανδρέου στη Δημοκρατική Συμπαράταξη ενώ στη συνέχεια συμμετείχε στις διαδικασίες ίδρυσης του Κινήματος Αλλαγής.Κίνημα Αλλαγής: Ανοίγει η αυλαία του 1ου συνεδρίου

Στις εθνικές εκλογές του 2019 μέσω του Κινήματος Αλλαγής εξέλεξε δύο βουλευτές, τον Γιώργο Παπανδρέου στην Αχαΐα και τον Χάρη Καστανίδη στην Α΄ Θεσσαλονίκης.

 Ιδεολογία 
Η δεκαεξασέλιδη ιδρυτική διακήρυξη, με την υπογραφή των 252 ιδρυτικών μελών του κινήματος, αναφέρεται στην αποτυχία των σημερινών εθνών-κρατών στο να εξανθρωπίσουν την παγκοσμιοποίηση και το διεθνές κεφάλαιο και την αδυναμία ελέγχου και ρύθμισής του. Επιπλέον, κατακρίνει τη συντηρητική πλειοψηφία της Ευρωπαϊκής Ένωσης πως εισήγαγε μια διαιρετική αφήγηση περί «καλών» και «κακών» κρατών μελών, αντί να αναγνωρίσει τις ατέλειες και προβλήματα του ευρωσυστήματος και να θεωρήσει εναλλακτικές λύσεις, όπως αυτές των ευρωομολόγων. Ως καθοριστικό ρόλο προς εύρεση λύσης προτείνει τη δημιουργία μιας προοδευτικής, σοσιαλιστικής, οικολογικής Ευρώπης.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2015 Ι Γιώργος Παπανδρέου 152.557 2,54%  8ο κόμμαΕκτός Βουλής 2015 ΙΙ    - 2019 457.519 8,10%  3ο κόμμαΑντιπολίτευση 2023 Ι 676.165 11,46%  3ο κόμμα 2023 ΙΙ 617.487 11,84%  3ο κόμμαΑντιπολίτευση

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2019 Γιώργος Παπανδρέου 436.739 7,72%  3η - 2024 508.431 12,79%  3η -

 Λογότυπο και χρώματα 
Το λογότυπο του Κινήματος Δημοκρατών Σοσιαλιστών αποτελείται από ένα κόκκινο τριαντάφυλλο στο κλαδί του και ένα πράσινο φύλλο με λευκά περιγράμματα, μέσα σε τετράγωνο κόκκινο φόντο. Δεξιά του σχεδίου, αναγράφεται το όνομα του κινήματος με συνδυασμό του κόκκινου και πράσινου χρώματος στα γράμματα, και τη λέξη «ΚΙΝΗΜΑ» να είναι γραμμένη με μεγάλη πλαγιογράμματη γραφή. Η επιλογή των χρωμάτων και του συμβόλου για το λογότυπο του κινήματος, παραπέμπει ευθέως στα χρώματα και τα σύμβολα της παγκόσμιας σοσιαλδημοκρατίας αλλά και στο λογότυπο της Σοσιαλιστικής Διεθνούς, της οποίας ο Γιώργος Παπανδρέου ηγείτο.

 Σημειώσεις 

 Παραπομπές 

 Εξωτερικοί σύνδεσμοι 


Κατηγορία:Κίνημα Αλλαγής
Κατηγορία:Ελληνικά πολιτικά κόμματα
Κατηγορία:Σοσιαλδημοκρατικά κόμματα